Tirsdag har Ruths Hotel offentliggjort et årsregnskab, der fortsat viser økonomisk fremgang. Resultatet for 2022 er nemlig det bedste i hotellets historie. Her havde men et overskud på 7,1 millioner kroner. Det skriver oplyser hotellet i en pressemeddelelse. Reinvestering er nøglen Resultatet for 2022 er, som de to foregående år, reinvesteret i at opretholde og styrke sin position i markedet, og netop reinvesteringerne har en stor betydning for det historiske årsresultat. - Med udgangspunkt i den omfattende modernisering af Ruths Hotel, er fundamentet lagt for, at vi året rundt kan levere en kvalitetsoplevelse, der lever op til vores gæsters forventninger, siger Tom Boye og tilføjer. - Et godt eksempel er vores tidligere køkkenforhold. De egnede sig ikke til det aktivitetsniveau, der nu er blevet en del af hverdagen. Begge køkkener er derfor udskiftet til fordel for topmoderne løsninger, og herved kan vi selv med øget aktivitet opretholde den kvalitet, der er vores særkende. Flere investeringer i vente Ruths Hotel er gået fra at være omkring 50 helårsansatte til at være omkring 70 på nuværende tidspunkt, og det er til stor glæde for direktøren, der har endnu flere investeringsplaner i sigte. - Der er blevet investeret markant i at opgradere de fysiske forhold, og sideløbende har vi udviklet arbejdsforholdene for at imødekomme vores dygtige medarbejdere og tiltrække nye, undertsreger Tom Boye og uddyber. - I de kommende år vil denne indsats få endnu større fokus. Det kommer til udtryk ved en lang række specifikke indsatser, eksempelvis det igangværende projekt med at få opført personaleboliger til 40-60 medarbejdere. Du kan se serien omkring Ruths Hotel, der er at finde på TV2 Play her .

Referat:
Det store overskud skal reinvesteres i nye tiltag.